Ka jalo, go letlelela ga ga Jehofa go nyala lefufa go ne ga fela fa go ne go tlhomiwa phuthego ya Bokeresete dingwaga di le 2 000 tse di fetileng. Ka nako eo molao wa lenyalo o ne wa boela kwa go se o neng o le sone kwa tshimologong fa Modimo a ne a bopa monna wa ntlha le mosadi wa ntlha: monna a nne le mosadi a le mongwe fela. Ke molao o gompieno batlhanka ba Modimo ba o latelang lefatshe ka bophara.—Mareko 10:11, 12; 1 Bakorintha 6:9, 10. Fa ke le dingwaga di ka nna lesome, ke ne ka simolola go kgatlhegela bodumedi. Mmè e ne e le Mokatoliki, ka jalo o ne a akantsha gore ke ye ditlelaseng tsa Baebele tse di neng di tshwarwa ke moitlami mongwe yo o neng a nna mo lefelong la rona. Ke ne ka nna Mokatoliki mme ka kolobediwa ke na le dingwaga di le lesome.